[{"text_idx": "#000005", "text": "Dathlu partneriaeth ryngwladol ar Ddiwrnod Ewrop"}, {"text_idx": "#000007", "text": "Mae\u2019r Goethe-Institut, sefydliad sy\u2019n hyrwyddo gwybodaeth o\u2019r Almaeneg dramorl ac yn meithrin cysylltiadau diwylliannol yn rhyngwladol, yn un o\u2019r sefydliadau sy\u2019n cefnogi cystadlaeth flynyddol yr Her Gyfieithu."}, {"text_idx": "#000008", "text": "Yr her eleni yw cyfieithu dilyniant o gerddi gan y bardd adnabyddus o dras Twrcaidd sy\u2019n ysgrifennu mewn Almaeneg, Zafer S\u0327enocak, o\u2019r Almaeneg i\u2019r Gymraeg neu i\u2019r Saesneg. Mae\u2019r dilyniant o gerddi, ynghyd a\u0302 manylion ar sut i gystadlu, i\u2019w gweld ar wefan Wales PEN Cymru."}, {"text_idx": "#000009", "text": "Dywedodd llefarydd ar ran Goethe-Institut Llundain:"}, {"text_idx": "#000010", "text": "\u201cRydyn ni yn Goethe-Institut Llundain wrth ein boddau yn cefnogi Her Gyfieithu 2020. Mae\u2019r wobr eleni nid yn unig yn rhoi cydnabyddiaeth haeddiannol i gyfieithwyr llenyddol, ond hefyd yn cydnabod diwylliant llenyddol amrywiol yr Almaen. Yn benodol, rydyn ni\u2019n falch o gydweithio gyda\u2019r bartneriaeth hon yn ei hymdrechion i ddod a\u0302 llenyddiaeth wedi ei chyfieithu i gynulleidfaoedd newydd o siaradwyr Cymraeg.\u201d"}, {"text_idx": "#000012", "text": "\u201cNod y gystadleuaeth flynyddol hon yw ceisio ysgogi a meithrin cyfieithu creadigol a llenyddol i\u2019r Gymraeg. Elfen graidd o\u2019r Her Gyfieithu yw cyrraedd dealltwriaeth o gerdd mewn un iaith a chyfleu hynny mewn iaith arall."}, {"text_idx": "#000013", "text": "Rydym yn dewis iaith bob blwyddyn i\u2019w chyfieithu ag iddi berthnasedd penodol. Dros y tair blynedd ddiwethaf, rydym wedi dewis ieithoedd nad oeddent yn cael eu dysgu mewn ysgolion yng Nghymru \u2013 Catalaneg, Twrceg a Phwyleg \u2013 er mwyn annog cydweithio rhwng siaradwyr yr ieithoedd hynny a chyfieithwyr yng Nghymru. Eleni, penderfynom ddewis iaith sydd yn cael ei dysgu yn y system addysg yng Nghymru."}, {"text_idx": "#000014", "text": "Roeddem hefyd yn awyddus i ddewis bardd allai gynrychioli Ewrop yn ei hamrywiaeth. Mae Zafer S\u0327enocak o dras Twrceg ac yn ysgrifennu yn Almaeneg."}, {"text_idx": "#000015", "text": "Credwn hefyd fod yr Almaen yn arwain y ffordd gyda\u2019i buddsoddiad yn y sector greadigol a\u2019i pholisiau blaengar i gefnogi ffoaduriaid."}, {"text_idx": "#000016", "text": "Mae\u2019n bwysicach nag erioed ein bod yn parhau i gydweithio gyda\u2019n cyfeillion yng ngwledydd Ewrop, ac felly rydym yn falch iawn o\u2019r cyfle hwn i gydweithio gyda\u2019r Goethe-Institut.\u201d"}, {"text_idx": "#000017", "text": "Y dyddiad cau ar gyfer cystadlu yw 22 Mai 2020, y beirniaid eleni yw Mererid Hopwood (i\u2019r Gymraeg) a Karen Leeder (i\u2019r Saesneg), a chyflwynir gwobr o \u00a3200 i\u2019r enillwyr yn y ddwy iaith. Cyhoeddir y cyfieithiadau buddugol ar wefannau O\u2019r Pedwar Gwynt a Poetry Wales ac fe gyflwynir y Ffon Farddol a noddir gan Gymdeithas Cyfieithwyr Cymru, ar gyfer y cyfieithiad gorau i\u2019r Gymraeg."}, {"text_idx": "#000020", "text": "Winner of Her Gyfieithu 2021 announced"}, {"text_idx": "#000026", "text": "\u2018Daphne\u2019s sons\u2019 (er cof am / in memory of Daphne Caruana Galizia)"}]